**A személyes gondoskodást nyújtó gyermekjóléti alapellátásokról szóló 26/2013.(XII.19) önkormányzati rendelet módosításának általános indokolása:**

A gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.) a személyes gondoskodást nyújtó ellátások szabályozására több ponton ad felhatalmazást a települési önkormányzat számára.

A Gyvt. 29. § (1)-(2) bekezdései alapján a fenntartó önkormányzat rendeletet alkot a személyes gondoskodást nyújtó ellátások formáiról, azok igénybevételéről, valamint a fizetendő térítési díjról. Rendeletben kell szabályozni többek között az önkormányzat által biztosított ellátás igénybevételére irányuló kérelem benyújtásának módját és a kérelem elbírálásának szempontjait.

A fentiek szerint a rendelet módosítása tartalmazza a személyes gondoskodást nyújtó ellátások iránti kérelem elbírálásának szempontjait, illetve a család-és gyermekjóléti szolgálatot az Önkormányzattal kötött ellátási szerződés szerint működtető Baptista Szeretetházi Gyülekezet Kiskőrös nevének Sorsofordító Szolgáltató Központra történő változása is módosításra került.

**A rendelet-tervezet részletes indokolása:**

Az 1. §-hoz

A rendelet-tervezet 1.§-a rögzíti a bölcsődei ellátás igénybevételére irányuló kérelem elbírálásának szempontjait.

A 2. §-hoz

A Baptista Szeretetházi Gyülekezet Kiskőrös nevének Sorsofordító Szolgáltató Központra történő változását tartalmazza ez a szakasz.

A 3. §-hoz

A hatályba léptető rendelkezést tartalmaz ez a szakasz.